Militære sekker og annet utstyr (samt noe sivilt utstyr) har gjerne monteringspunkter for ekstra lommer som følger PALS-standarden («MOLLE»). Dette muliggjør at flere deler av forsvaret kan benytte samme grunnutstyr, samtidig som det kan gjøres tilpasninger for avdelinger med ulike behov ved for eksempel å montere avtagbare lommer og lignende. For eksempel kan en soldat montere separate PALS-lommer for oppbevaring av mat, vann, ammunisjon, førstehjelpssett, kikkert, kameraveske, lykt, kniv, kompass, radio, verktøy, med mer. PALS-løsningen blir ikke like mye brukt av sivile fordi det legger til en del vekt. En større sekk med alt nødvendig utstyr liggende i hovedrommet vil som regel gi en betydelig lavere vekt.